મંત્રી ચુડાસમા માત્ર ખોખારાં કરતા રહ્યા એટલે જિલ્લા શિક્ષણાધિકારી અને જિલ્લા પ્રાથમિક શિક્ષણ અધિકારી પણ વાલીઓને ખોની રમત રમાડતા રહ્યા, પણ આ મુ્દ્દો હાર્દિક અને અલ્પેશે પકડી લેતા સરકાર અને સ્કૂલ સંચાલકોને અચાનક 440 વોલ્ટનો ઝટકો લાગ્યો હોય તેમ નાટક કરી રહેલા સંચાલકોએ બાળકોને પ્રવેશ આપવાની શરૂઆત કરી દીધી. આ તો કેવી નિર્માલ્યતા કે સંચાલકોને વિજય રૂપાણી અથવા ભુપેન્દ્રસિંહનો ડર લાગવો જોઈએ તેના કરતા વધુ ડર તેમને હાર્દિક અને અલ્પેશનો લાગ્યો છે. હાર્દિક અને અલ્પેશે શિક્ષણાધિકારીની ઓફિસમાં હલ્લાબોલ કર્યું તે ટોકન માત્ર હતું, પણ તેની અસર સંચાલકોને થઈ હતી. વાત અહિયા કોના પ્રયાસથી પ્રવેશ મળ્યો તેની નથી, પણ કોઈ પણ રાજ્ય સરકાર માટે આ સ્થિતિ સારી નથી.